Politi og indsatsleder er til stede i Sæby. Noget tyder på, at der har været brand.

Opdateret 14. januar 11:15 efter politiets teknikere havde afsluttet deres undersøgelse: - Vores undersøgelser har ikke vist tegn på noget mistænkeligt ved branden eller dødsårsagen, lyder det fra politiet på Twitter . En 45-årig mand er fundet død under mistænkelige forhold. Politiet er massivt til stede på Gl. Ålborgvej i Sæby. Noget tyder på, at der har været brand i boligen, oplyser vagtchefen ved Nordjyllands Politi. Politiets indsatsleder bevogter stedet, og der vil senere blive lavet yderligere undersøgelser på stedet. De pårørende er underrettet. Det oplyser Nordjyllands Politi på Twitter. Der er massiv politiafspærring på stedet i Sæby fredag eftermiddag, og ifølge Nordjyllands Politi vil der være aktivitet ud på aftenen. Der har været hundepatrulje på stedet, og omkring klokken 18 ventes politiets teknikere at ankomme til huset i Sæby.